Source: https://kiibiuudised.wordpress.com/tag/ps3/
Timestamp: 2019-10-19 23:05:43+00:00

Document:
PS3 | Kiibi lühiuudiste blogi
Miks häkkerid vihkavad Sony
Posted on 4. juuni 2011 by Madis Veskimeister
Sony on viimasel ajal tõsiselt hädas turvalisuseprobleemidega. Ikka veel on PlayStation’i võrguteenused rivist väljas, tuhandete kasutajate andmed lekkinud ja viimati on need suisa avaldatud. Sony kasutas PlayStation Networki jaoks vananenud versiooni enimlevinud veebiserverist Apache, mis tähendas turvariski. Aukude ärakasutamisele võis viia aga pigem firma väga range koopiakaitsepoliitika, mis soosis DRM koopiakaitse kasutamist, paigaldas vahepeal plaatidele arvutite tarbeks peidetud “rootkit” tarkvara. Sony on kohtuga rünnanud nii PlayStationite modifitseerijaid ja muusikatööstuses tegevana mõistagi ka muusika piraate. PlayStationite modifitseerijad lükatakse lihtsalt kõik firma võrguteenustest välja. Igatahes, vastuhakk on olnud võimas – lisaks PlayStation Networki enam kui 77 miljonile lekkinud kasutajakontodele on jalutama läinud ka muusika originaalsalvestusi. Igatahes, eksperdid soovitavad Sony’l IT-manageride asemel palgata tehnikat tegelikult tundvaid endistest häkkeritest turvaspetsialiste.
Filed under: Turvalisus | Tagged: PC World, PS3, Sony |	Leave a comment »
Norra uurib PS3 rikkumist
Posted on 9. veebr. 2011 by Madis Veskimeister
Norra tarbijakaitseasutused on otsustanud uurida Sony keeratud käkki oma klientide vastu. PlayStation 3 muu opsüsteemi võimalus keerati välja püsivarauuendusega eelmisel suvel, kuid oli paljude seadme ostjate arvates seadme oluline funktsioon, mille eemaldamine muutis seadme oluliselt kasutumaks.
Filed under: Määratlemata | Tagged: Norra, PS3, Sony, theRegister |	Leave a comment »
Sony’l on kohtukutse PS3 OS asjas
Posted on 29. apr. 2010 by Madis Veskimeister
Kalifornia Playstation 3 kasutaja on täitnud avalduse Sony vastu seoses “Muu opsüsteemi installi” võimaluse kaotamisega PS3 mängukonsoolist. Oluline võimalus kaotati ilmselt seoses riskiga, et seda võidakse ära kasutatada konsooli koopiakaitse murdmiseks. Seni pole PS3 mängude koopiakaitse murdmine õnnestunud ja seega on tegu seni mängumüüjatele kõige turvalisema konsooliga. Kohtuhagi järgi on Sony nüüd võimaluse eemaldamisega rikkunud klientidega sõlmitud lepingut, eemaldanud seadme olulise ja vajaliku funktsiooni ja seega ei saa kliendid enam kasutada seadet selleks, milleks nad selle (võibolla) spetsiaalselt ostnud olid. Sony on reetnud oma kliente? Näis!
Täpsemalt viitab-arutleb Slashdot.
Filed under: Riistvara | Tagged: PS3, Slashdot, Sony |	Leave a comment »

References: PS3
 PS3
 PS3
 PS3
 PS3
 PS3
 PS3